Idoli... mentori... si demoni - Ionel Sporea
Copilaria ar trebui sa ne fie simpla, frumoasa, lipsita de griji, inocenta. Insa, a avea un idol in viata nu este o alegere gresita, totul depinde de ceea ce vezi tu in el si daca ai reusit sa culegi pentru tine insuti cele mai bune atuuri ale persoanei pe care o admiri. Orice tanar in formare are tendinta sa urmareasca traseul in viata al unei persoane celebre, dar ce ne facem cand persoanele alese nu sunt tocmai niste modele demne de urmat? \n \n Un idol poate avea asupra ta un efect total, sau doar partial. Unii ajung sa devina dependenti de idolii lor, sa le copieze intreaga viata, inclusiv felul in care vorbesc sau gesticuleaza persoanele pe care le admira. Cu aceste lucruri nu sunt de acord si consider ca trebuie sa cunoastem limitele acestui tip de admiratie, ca trebuie sa ne pastram acea parte din noi care ne defineste, care ne face unici in lume. \n \n A avea un idol trebuie sa insemne pentru noi a avea un exemplu pozitiv in viata. Putem sa ne inspiram din felul in care altcineva se imbraca, vorbeste, danseaza, scrie sau isi aranjeaza parul, dar toate acestea trebuie sa insemne doar o inspiratie si intotdeauna sa ne pastram unicitatea.